મહાત્મા ગાંધીજીની ૧૫૦મી વર્ષગાંઠ નિમિત્તે સોલ્ટ સત્યાગ્રહ લોહયાત્રા નામે આરંભાયેલી સાયકલ યાત્રા નવા વર્ષના પ્રથમ સપ્તાહમાં મહેસાણા આવવાની હોઈ કલેક્ટરના નેતૃત્ત્વમાં તેના સ્વાગત સહિતની તૈયારીઓ શરૂ કરાઈ છે. જે અંતર્ગત વોલપેઈન્ટીંગ પણ બનાવાઈ રહ્યાં છે. મહાત્મા ગાંધીજીની ૧૫૦મી વર્ષગાંઠ નિમિત્તે રાષ્ટ્રપિતાને કાર્યાંજલિ આપવા તેમજ દેશની જનતાને ફોર્ટીફાઈડ ફૂડ મળી રહે તે માટે જનજાગૃતિ લાવવાના ઉદ્દેશથી સમગ્ર દેશમાં સોલ્ટ સત્યાગ્રહ લોહયાત્રા નાથી સાયકલયાત્રાનો કાર્યક્રમ ઘડાયો છે. આ સાયકલ યાત્રામાં ૨૫ સાયકલ વીરો ભારત સરકાર તરફથી દાદરાનગર હવેલીથી આવશે. જે સાયકલ રેલી દિવાળી બાદ એટલે કે નૂતનવર્ષના પ્રથમ સપ્તાહમાં મહેસાણા આવી પહોંચતાં તેમનું સ્વાગત કરાશે.